EkBass/fiwiki-20250220-pages-articles huggingface dataset:
Scottin muistomerkki

Scottin muistomerkki on Edinburghissa sijaitseva kirjailija Walter Scottin kunniaksi pystytetty muistomerkki ja 61 metriä korkea näkötorni. Se edustaa tyyliltään viktoriaanista uusgotiikkaa ja on maailman toiseksi korkein kirjailijalle omistettu monumentti Havannassa sijaitsevan José Martín muistomerkin jälkeen. Sen vieressä on Waverleyn rautatieasema, joka on nimetty Scottin samannimisen romaanin mukaan. Muistomerkin suunnitteli puuseppä ja itseoppinut arkkitehti George Meikle Kemp. Monumentin alatasanteella olevan Scottin ja hänen koiransa Maidan patsaan teki kuvanveistäjä John Steell. Muistomerkissä on 64 Scottin teoksiin liittyvää hahmoa, joiden tekemiseen osallistui useita kuvanveistäjiä. Kemp itse hukkui Edinburghissa sijainneeseen kanavaan ennen monumentin valmistumista vuonna 1844. ==Lähteet== == Aiheesta muualla == Luokka:Yhdistyneen kuningaskunnan muistomerkit Luokka:Edinburghin rakennukset ja rakennelmat Luokka:Näkötornit
You Were Never Really Here

You Were Never Really Here on Lynne Ramsayn käsikirjoittama ja ohjaama psykologinen jännityselokuva vuodelta 2017. Jonathan Amesin romaaniin perustuvassa tarinassa Joaquin Phoenix esittää Persianlahden sodan veteraania, joka vapaa-aikanaan jahtaa New Yorkissa lasten hyväksikäyttäjiä ja yrittää pelastaa nuoria tyttöjä heidän käsistään. Kun jäljet johtavat yhteiskunnan huipulle, miehen henki on vaarassa. Elokuva palkittiin Cannesin elokuvajuhlilla käsikirjoituksestaan ja Joaquin Phoenix sen miespääosasta. Kahdeksasta Bafta-palkintoehdokkuudestaan se tuotti palkinnon musiikin (Jonny Greenwood) ja äänisuunnittelun (Paul Davies) sarjoissa., Awards. Viitattu 22.6.2019. Elokuva oli ehdolla myös parhaan brittiläisen independent-elokuvan palkintoon. == Rooleissa == == Arvioita == Helsingin Sanomien Pertti Avolan mieleen elokuva toi sekä Martin Scorsesen klassikon Taksikuski (1976) että Andrew Vachssin lastensuojeluaiheiset Burke-dekkarit. ”Ramsey uhmaa elokuvassaan kaikkia trillerilajityypin ko[n]ventioita. You Were Never Really Here ei ole romanttinen, jännittävä eikä toiminnallinen. Se on kuumeinen ja houreinen matka helvettiin, jossa Joen harhat ja todellisuus muodostavat läpipääsemättömän kudelman, painajaisen, josta vapauttaa vain kuolema – –.” == Lähteet == Luokka:Vuoden 2017 yhdysvaltalaiset elokuvat Luokka:Vuoden 2017 brittiläiset elokuvat Luokka:Vuoden 2017 ranskalaiset elokuvat Luokka:Yhdysvaltalaiset romaaneihin perustuvat elokuvat Luokka:Brittiläiset romaaneihin perustuvat elokuvat Luokka:Ranskalaiset romaaneihin perustuvat elokuvat Luokka:Yhdysvaltalaiset psykologiset jännityselokuvat Luokka:Ranskalaiset psykologiset jännityselokuvat Luokka:Elokuvat prostituutiosta
Enni ja Roi

Enni ja Roi on kanadalais-yhdysvaltalainen animoitu lastenohjelma, jonka ovat luoneet Dustin Ferrer ja Amy Steinberg. Ensimmäiset jaksot ovat vuodelta 2018. Enni ja Roi kertoo Enni-nimisestä nuoresta tytöstä ja hänen hirviöystävästään Roista. He ovat suosittuja "hirviöiden hoitajia" Monsterdalessa, kaupungissa, jota asuttavat enimmäkseen hirviöt. Kaksikko auttaa nuoria hirviöitä näiden ongelmissa.http://www.nelvana.com/show/235/esme-and-roy == Ääninäyttelijät == === Alkuperäinen versio === * Patrick McKenna - Roi * Jacob Soley - Simo * Millie Davis - Enni * Shayle Simons - Huugo * Elle Simons - Fifi * Benjamin Hum - Hali * Abigail Oliver - Lilli === Suomenkielinen versio === * Hanna Kaila * Meerika Tiitta - Enni * Raili Raitala * Taisto Oksanen * Tuukka Leppänen - Roi * Valtteri Turunen * Veera Tapanainen == Jaksot == * Hirviöautoja! * Kahdet leikit * Ruokakaupparasti * Ruokataidetta * Urhea Hali- ritari * Matkimista * Huugon pikajuna * Meluisat päiväunet * Kadonneen Kaikkulan arvoitus * Huugo, meillä on ongelma * Ihan hellästi * Laula, Roi! * Leikitään yhdessä * Näytelmä * Paras apulainen * Pelisilmää * Fifi tahtoo lentää * Harjoittelupäivä * Kuuluisa komeetta * Lehmityttö Fifi * Lilli tahtoo huvipuistoon * Linnuista mallia * Metsäretki * Palikat laatikkoon * Simo tulee yökylään * Tanssijuhlat! == Lähteet == == Aiheesta muualla == * Esme & Roy sivuilla Luokka:2010-luvun yhdysvaltalaiset animaatiosarjat Luokka:2010-luvun lastenohjelmat Luokka:2020-luvun yhdysvaltalaiset animaatiosarjat Luokka:Kanadalaiset televisio-ohjelmat Luokka:HBO:n televisio-ohjelmat
Aurelle Awona

Marie Aurelle Awona (s. 2. helmikuuta 1993) on kamerunilainen jalkapalloilija. Hän on pelipaikaltaan puolustaja. Hän pelasi Ranskan nuorten maajoukkueissa mutta edustaa nykyään Kamerunin naisten maajoukkuetta, jossa hän pelasi ensimmäisen maaottelunsa vuonna 2015. Hän on pelannut vuosien 2015 ja 2019 MM- kilpailuissa. Awona on edustanut Ranskassa Le Mansia, Soyaux'ta ja Dijonia. == Lähteet == Luokka:Kamerunilaiset jalkapalloilijat Luokka:Vuonna 1993 syntyneet Luokka:Elävät henkilöt
Claudine Meffometou

Claudine Falonne Meffometou Tcheno (s. 1. heinäkuuta 1990) on kamerunilainen jalkapalloilija. Hän on pelipaikaltaan puolustaja. Hän on pelannut Kamerunin naisten maajoukkueessa vuosien 2015 ja 2019 MM-kilpailuissa sekä vuoden 2012 kesäolympialaisissa. Meffometou on pelannut seuratasolla Serbiassa ja Venäjällä ja edustaa nykyisin ranskalaisseura Fleury 91:tä, johon hän siirtyi vuonna 2019 Guingampista. == Lähteet == Luokka:Kamerunilaiset jalkapalloilijat Luokka:Vuonna 1990 syntyneet Luokka:Elävät henkilöt
Työväenpuolue (Alankomaat)

Työväenpuolue (, lyh. PvdA) on hollantilainen keskusta-vasemmistolainen puolue ja maan johtava sosiaalidemokraattinen puolue. == Historia == Työväenpuolue perustettiin vuonna 1946, kun sotaa edeltänyt Sosiaalidemokraattinen työväenpuolue, vasemmistoliberaali Vapaa demokraattinen liitto (, VDB) ja protestanttinen vasemmistolainen Kristillisdemokraattinen unioni yhdistyivät. Työväenpuolue on historiallisesti ollut heikompi muihin sosiaalidemokraattisiin puolueisiin verrattuna, sillä työväenluokan äänet jakautuivat Alankomaissa protestanttiseen ja katolilaiseen osaan. Työväenpuolueesta ei näin syntynyt koko maan yhdistävää työväenluokan puoluetta, vaan enemmänkin maallistuneen työväenluokan puolue. Tästä huolimatta se oli Alankomaiden ainoa puolue, joka pystyi haastamaan maan uskonnollisia puolueita, kun työväenpuolueen Willem Drees toimi maan pääministerinä 1948–1958 ja Joop den Uyl vuosina 1973–1977. == Lähteet == == Aiheesta muualla == * Työväenpuolue Luokka:Progressiivinen allianssi Luokka:Alankomaiden puolueet Luokka:Euroopan sosialidemokraattinen puolue
Augustine Ejangue

Augustine Sylvia Ejangue Siliki (s. 19. tammikuuta 1989) on kamerunilainen jalkapalloilija. Hän on pelipaikaltaan puolustaja. Hän on pelannut Kamerunin naisten maajoukkueessa vuosien 2015 ja 2019 MM-kilpailuissa sekä vuoden 2012 kesäolympialaisissa. Ejangue on pelannut seuratasolla Päiväntasaajan Guineassa, Venäjällä, Ruotsissa, Norjassa, Tanskassa ja Espanjassa. Hänen nykyinen seuransa on norjalainen Arna-Bjørnar. == Lähteet == Luokka:Kamerunilaiset jalkapalloilijat Luokka:Vuonna 1989 syntyneet Luokka:Elävät henkilöt
Genevieve Ngo Mbeleck

Genevieve Ngo Mbeleck (s. 10. maaliskuuta 1993) on kamerunilainen jalkapalloilija. Hän on pelipaikaltaan keskikenttäpelaaja. Hän on kuulunut Kamerunin naisten maajoukkueeseen vuosien 2015 ja 2019 MM-kilpailuissa. Ngo Mbeleck pelaa seuratasolla Espanjassa Sporting de Huelvan joukkueessa. == Lähteet == Luokka:Kamerunilaiset jalkapalloilijat Luokka:Vuonna 1993 syntyneet Luokka:Elävät henkilöt
St James’s

St James’s on Lontoon Westminsterin kaupunkipiiriin kuuluva alue, joka sijaitsee Sohosta etelään, Whitehallista länteen ja Buckinghamin palatsista koilliseen. Kaupunginosa tunnetaan St Jamesin palatsista ja puistosta, ja se on hienoston suosimaa asuinaluetta. Sen nimi tulee keskiaikaisesta leprasairaalasta, jonka suojeluspyhimys oli Pyhä Jaakob. == Kaupunkikuva == St James’s on muodostunut St Jamesin palatsin ympärille. Alkuperäinen palatsi rakennettiin Henrik VIII:lle 1500-luvulla. Whitehallin palatsin tuhouduttua vuonna 1698 St Jamesin palatsista tuli hallitsijan Lontoon-residenssi. Palatsi restauroitiin täysin 1800-luvun alussa alkuperäisen rakennuksen tuhouduttua tulipalossa punatiilestä rakennettua sisäänkäyntiä lukuun ottamatta. Kuninkaalliset muuttivat myöhemmin Buckinghamin palatsiin, ja St Jamesin palatsissa asuu ja työskentelee nykyään hovin työntekijöitä. Palatsin läheisyydessä sijaitsevat 1700- ja 1800-luvuilla rakennetut Lancaster House, Bridgewater House, Marlborough House ja Spencer House. St James’sin pohjoisosassa sijaitsee St Jamesin aukio, joka rakennettiin 1660-luvulla yläluokan asuinalueeksi. Aukiota ympäröivät muun muassa Chatham House (Ison- Britannian pääministerin entinen virka-asunto), London Library (vuonna 1841 avattu yksityinen kirjasto), useiden yksityiskerhojen tiloja sekä yritysten toimitiloja. Suurin osa rakennuksista on peräisin 1700- ja 1800-luvuilta. St Jamesin palatsista kaakkoon, the Mallin toisella puolella sijaitsee St Jamesin puisto (36 ha), joka on vanhin ja koristeellisin kuninkaallinen puisto Lontoon keskustassa. Paikalla sijainneelle suoalueelle rakennettiin Kaarle II:n valtakaudella (1660–85) taidokas muotopuutarha. Puiston itäpää muutettiin 1700-luvulla Horse Guards Paraden paraatikentäksi. Kentällä järjestetään vuosittain hallitsijan syntymäpäivän kunniaksi Trooping the Colour -tapahtuma, johon kuuluu höyhenin koristeltujen hevosten ohimarssi ja paraatimusiikkia. 1800-luvun alussa John Nash uudisti puistoa romanttisemmaksi ja muokkasi sen läpi virranneesta ”kanavasta” luonnollisemman järven. Järven yli on rakennettu pieni silta, jolta voi ihailla Whitehallin rakennuksia. == Lähteet == == Aiheesta muualla == *
Andrew Vachss

Andrew Vachss (; 19. lokakuuta 1942 – 23. marraskuuta 2021The Official Website of Andrew Vachss Viitattu 3.1.2022 The New York Times Viitattu 29.1.2022 ) oli yhdysvaltalainen rikoskirjailija. Hän oli erikoistunut lastensuojelukysymyksiin sekä omassa elämässään sosiaalityöntekijänä ja asianajajana että kirjoittamissaan dekkareissa ja sarjakuvissa. Hänen kirjojensa vakiohahmo on lasten hyväksikäyttäjiä jahtaava yksityisetsivä Burke. Vachssin dekkarit saavuttivat 1980-luvulta alkaen kansainvälistä suosiota sekä Pohjois-Amerikassa että Euroopassa. Suomeksi hänen romaaneistaan julkaistiin ensimmäisenä Shella vuonna 1995 Henrik Laineen suomentamana. Vuonna 1995 hän julkaisi kirjan, jossa Batman on valjastettu pedofiilijahtiin. Samoihin aikoihin hän teki yhteistyötä suomalaisen piirtäjän Hannu Lukkarisen kanssa Alamaailma-sarjakuvassa, jonka ensimmäinen osa ”Pummit” sai murska- arvion Helsingin Sanomien Harri Römpötiltä. ==Suomennetut teokset== *Shella (Shella, 1993, suom. Henrik Laine, Like 1995). ISBN 951-578-246-5. *Flood (Flood, 1985, suom. Juha Ahokas. Like 1996). ISBN 951-578-277-5. *Strega (Strega, 1987, suom. Juha Ahokas, Like 1997). ISBN 951-578-520-0. *Alamaailma 1: Pummi, yhdessä Hannu Lukkarisen kanssa, Like 1997. ISBN 951-578-482-4. *Alamaailma 2: Rakkauden tunneli, yhdessä Hannu Lukkarisen kanssa, Like 1998. ISBN 951-578-534-0. *Kivun hallinta (Pain Management, 2001. Suom. Juha Ahokas, Like 2002). ISBN 951-578-928-1. == Lähteet == ==Aiheesta muualla== *Vachssin esittely DekkariNetissä *Hyrkäs, Seppo: ”Andrew Vachssin kova kuuri: Napalmia namusedille.” Ruumiin kulttuuri 1992:2. s. 30–33. Luokka:Yhdysvaltalaiset jännityskirjailijat Luokka:Vuonna 1942 syntyneet Luokka:Vuonna 2021 kuolleet
Kirkonkylän koulu (Heinola)

Kirkonkylän koulu on Heinolan kirkonkylässä toimiva alakoulu (luokka-asteet 1–6). Koulun rehtorina toimii Jarkko Granqvist. Vuonna 2016 koulua kävi yhteensä 166 oppilasta. == Lähteet == Luokka:Heinolan oppilaitokset Luokka:Suomen peruskoulut
Aas

Aas tai AAS voi tarkoittaa seuraavia: ==AAS== * Atomiabsorptiospektrometri (AAS), analyysimenetelmä alkuainemäärityksissä ==Aas== Sukunimi (viroa: "niitty"; norjaa: "harju"). Tunnettuja Aas-nimisiä ovat: * Aslak Aas (1935–1999), suomalainen insinööri ja kokoomuslainen poliitikko * Astri Aas- Hansen (s. 1970), norjalainen työväenpuolueen poliitikko ja ministeri * Kim Aas (s. 1970), tanskalainen sosiaalidemokraattinen poliitikko * Knut Aas (1929–2006), suomalainen poliisineuvos ja Liikkuvan poliisin päällikkö * Nils Aas (1933–2004), norjalainen kuvanveistäjä * Roald Aas (1928–2012), norjalainen pikaluistelun olympiavoittaja * Taavi Aas (s. 1966), virolainen poliitikko ja ministeri, Tallinnan ent. kaupunginjohtaja. ==Katso myös== * Ås * Os
Partnera

Partnera Oyj on suomalainen pörssiyhtiö. Partneran omistuksessa ovat Foamit Group Oy ja Nordic Option Oy. Partnera pyrkii olemaan omistamiensa yhtiöiden enemmistöomistaja. Yhtiön juuret ulottuvat vuonna 1918 aloittaneeseen Oulun Puhelimeen. Se myi liiketoimintansa DNA:lle vuonna 2007. Yhtiön uudistunut liiketoiminta alkoi vuonna 2013, ja Partnera-nimi otettiin käyttöön vuonna 2015. Partnera listautui Helsingin pörssin First North -listalle syyskuussa 2020. Oulun kaupunki oli suurin yksittäinen omistaja noin 47 prosentin omistuksella osakekannasta. Partnera osti KPA Unicon Group Oy:n huhtikuussa 2021. Unicon Group asetettiin konkurssiin 25.5.2023. == Lähteet == == Aiheesta muualla == * Yrityksen kotisivut Luokka:Suomalaiset First North -yhtiöt
Konoi Kyöttinen

Konoi Kyöttinen (20. helmikuuta 1851 – 8. lokakuuta 1935) oli vienankarjalainen runonlaulaja.Kyöttiset Repolan runonlaulajasukua, repolainen 54 Repola-seura ry:n jäsentiedote 4/2010Pentti Keynäs : Hoi mama, meiän kylään tuli tsoltta! Henkilötietoja repolalaisista runonlaulajista, Karjalan heimo 9-10/1990 Repolan Omelian kylästä kotoisin olleen Konoi Kyöttisen isä oli loitsujen ja taikojen tuntija Simana Kyöttinen (1797-1886) jolta hän oppi runoja ja loitsuja. Hän oli naimisissa Domniina Jyrgisen kanssa ja heillä oli 13 lasta joista kolme eli aikuiseen ikään. Konoi Kyöttinen viljeli kotitaloaan joka oli kylän vaurain. Hänen runonlaulajan taitonsa olivat jo tällöin tunnettuja Vienan Karjalassa sekä Suomen puolella. Kyöttinen toimi myös kansanparantajana. Konoi Kyöttinen pakeni Suomeen sen jälkeen kun Repola luovutettiin Tarton rauhassa 1920 Neuvostovenäjälle. Hän asettui Suomessa asuneen poikansa Pekan luokse Lehmoon jonne häntä tulivat tapaamaan useat kansanperinteen ja kansanrunouden kerääjät. Kyöttinen siirtyi sitten Lehmosta Kyminlinnan pakolaishuoltolaan. Hänen oli tarkoitus esiintyä Helsingissä Kalevalan 100-vuotisjuhlissa mutta hän joutui perumaan juhlille menon terveydellisitä syistä. Kyöttinen jaksoi kuitenkin matkustaa esittämään runojaan 1935 pidetyille Sortavalan laulu- ja soittojuhlille. Kyöttinen kuoli syksyllä 1935 Kyminlinnan pakolaishuoltolassa ja hänet on haudattu Kyminlinnaan..Runonlaulaja Konoi Kyöttinen, Laatokka 17.10.1935, nro 122, s. 2, Kansalliskirjaston digitaaliset aineistot Konoi Kyöttisen poika Pekka Kyöttinen (1883–1961) oli Suomeen siirryttyään maanviljelijänä Kontiolahden Lehmossa. Hän toimi Repolan kunnanvaltuuston puheenjohtajana 1915–1921 ja oli Repolan itsenäisyystoimikunnan puheenjohtaja 1921 ja Karjalan edustaja Kansainliiton kokouksessa Genevessä 1920.Aikalaiskirja 1934 : Pekka Kyöttinen == Lähteet == Luokka:Runonlaulajat Luokka:Vienankarjalaiset Luokka:Vuonna 1851 syntyneet Luokka:Vuonna 1935 kuolleet
Chinwendu Ihezuo

Chinwendu Ihezuo (s. 30. huhtikuuta 1997) on nigerialainen jalkapalloilija. Hän on pelipaikaltaan hyökkääjä. Hän oli alle 17-vuotiaiden MM-kilpailuissa 2012 turnauksen toiseksi paras maalintekijä, ja alle 20-vuotiaiden MM- kilpailuissa 2014 hän saavutti hopeaa. Hän kuului Nigerian naisten maajoukkueeseen vuoden 2019 MM-kilpailuissa. Ihezuo edustaa seuratasolla kiinalaista Henan Huishangia, jonne hän siirtyi vuonna 2019 kazakstanilaisesta BIIK Kazygurtista. == Lähteet == Luokka:Nigerialaiset jalkapalloilijat Luokka:Vuonna 1997 syntyneet Luokka:Elävät henkilöt
Lyseonmäen koulu

Lyseonmäen koulu, kutsumanimeltään Lyska, on Heinolan ainoa peruskoulun yläkoulu (luokka-asteet 7–9). Se sijaitsee Heinolan keskustan pohjoispuolella Seminaarin alueella. Koulun rehtorina työskentelee Jani Alatalo. Lyseonmäen koulussa opiskeli yhteensä 483 oppilasta vuonna 2022. == Historia == Koulun toiminta sai alkunsa jo vuonna 1847 poikien yläalkeiskouluna. Suomessa päätettiin 1870-luvun alussa korvata yläalkeiskoulut lyseoilla, minkä vuoksi myös Heinolan yläalkeiskoulu lakkautettiin vuosina 1874-1877. Suomenkielinen reaalikoulu perustettiin Heinolaan vuonna 1874, ja se lakkautettiin vuosina 1884-1888, kun reaalikoulu muutettiin vuonna 1883 annetulla asetuksella alkeiskouluksi, johon myös tytöt pääsivät vuonna 1890. Alkeiskoulut muutettiin puolestaan keskikouluiksi vuonna 1914. Heinolan keskikoulu ja jatkoluokat yhdistettiin Heinolan yhteislyseoksi vuonna 1950. Yhteislyseo lopetti toimintansa kuitenkin vuonna 1975, ja silloin Heinolaankin syntyi kaikille yhteinen peruskoulu, jossa Lyseonmäen yläaste ja lukio jatkoivat toimintaansa samassa rakennuksessa. Lyseonmäen koulun yhteydessä toiminut Lyseonmäen lukio (1975–2002) liitettiin vuonna 2002 osaksi tuolloin muodostettua Heinolan lukiota. == Lähteet == == Aiheesta muualla == * Koulun verkkosivu Luokka:Heinolan oppilaitokset Luokka:Suomen peruskoulut
Primakiini

Primakiini (C15H21N3O) on aminokinoliineihin kuuluva heterosyklinen orgaaninen yhdiste. Yhdistettä käytetään lääketieteessä malarian hoitoon ja ehkäisyyn yhdessä muiden lääkeaineiden kanssa sekä eräiden keuhkokuumetyyppien hoitoon. Primakiini kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Primakiini on huoneenlämpötilassa nestettä, joka liukenee dietyylieetteriin. Yhdiste on kiraalista, mutta primakiinia voidaan käyttää raseemisena seoksena. Lääkeaine tehoaa useimpien Plasmodium-suvun alkueläinten ihmisen maksassa eläviin muotoihin ja erityisesti P. vivax- ja P. ovale-lajeihin. Primakiinin vaikutusmekanismi ei ole täysin tunnettu, mutta se vaikuttaa loisten mitokondrioiden kalvoihin ja estää alkueläinten energiantuotantoa. Primakiiniä käytetään usein yhdessä klorokiinin kanssa. Sitä voi käyttää myös Pneumocystis-hiivan aiheuttaman keuhkokuumeen hoitoon potilailla, joiden immuunipuolustus on heikentynyt esimerkiksi AIDSin takia. Primakiiniä käytetään usein fosfaattisuolana.Daniel L. Klayman :Antiparasitic Agents, Antiprotozoals, Kirk-Othmer Encyclopedia of Chemical Technology, John Wiley & Sons, New York, 2000.Paul Actor, Alfred W. Chow, Frank J. Dutko & Mark A. McKinlay: Chemotherapeutics, Ullmann's Encyclopedia of Industrial Chemistry, John Wiley & Sons, New York, 2000. ==Haittavaikutukset== Primakiinin aiheuttamia haittavaikutuksia voivat olla huonovointisuus, oksentaminen ja pääkipu. Glukoosi-6-fosfaattidehydrogenaasin puutosta sairastaville primakiini aiheuttaa verisolujen hajoamisesta aiheutuvaa anemiaa. ==Valmistus== Primakiinin synteesin ensimmäisessä vaiheessa 4-metoksi-2-nitroaniliini reagoi glyserolin kanssa 6-metoksi-8-nitrokinoliiniksi ja nitroryhmä pelkistetään aminoryhmäksi. Tässä reaktiossa muodostunut välituote reagoi 1‐ftalimido‐4‐bromopentaanin kanssa ja viimeinen vaihe on ftaali-imidiryhmän poisto hydratsiinillä. ==Lähteet== Luokka:Alkueläinlääkkeet Luokka:WHO:n tärkeimmät lääkkeet Luokka:Malarialääkkeet
David Proval

David Aaron Proval (s. 20. toukokuuta 1942, Brooklyn, New York) on yhdysvaltalainen näyttelijä, joka tunnetaan Tony DeVienazon roolista vuoden 1973 Martin Scorsese -elokuvassa Sudenpesä ja Richie Aprilen roolista HBO- televisiosarjassa Sopranos. Proval syntyi New Yorkin Brooklynissä 20. toukokuuta 1942 juutalaisperheeseen. Hän on esiintynyt elokuvissa Rita Hayworth – avain pakoon, Mustanaamio, Mob Queen, Neljä huonetta, UHF, Innocent Blood, Poikkeustila, The Monster Squad, Bookies, Balls of Fury, The Brady Bunch Movie ja Smokin' Aces. Hänellä on ollut pitempiaikaisia rooleja televisio-ohjelmissa Rooman sheriffi, Boomtown ja Kaikki rakastavat Raymondia. Hän esiintyi West Wingin 14. jaksossa "Take This Sabbath Day" Toby Zieglerin rabbina. Proval oli ääninäyttelijänä vuoden 1977 kulttianimaatioelokuvassa WIZARDS. Hän näytteli vuonna 2004 kumpaakin kaksoisveljeksistä James ja Edward Talley Hallmark Channelin alkuperäiselokuvassa Murder Without Conviction. Sopranos-sarjan luoja David Chase oli todennut, että Proval oli yksi hänen alkuperäisistä valinnoistaan Tony Sopranon rooliin. Luokka:Yhdysvaltalaiset näyttelijät Luokka:Elävät henkilöt Luokka:Vuonna 1942 syntyneet
Alice Ogebe

Alice Ogebe (s. 30. maaliskuuta 1995) on nigerialainen jalkapalloilija. Hän on pelipaikaltaan hyökkääjä. Hän pelasi Nigerian naisten maajoukkueessa vuoden 2019 MM-kilpailuissa. == Lähteet == Luokka:Nigerialaiset jalkapalloilijat Luokka:Vuonna 1995 syntyneet Luokka:Elävät henkilöt
Robert Funaro

Robert Funaro (s. 23. tammikuuta 1959) on yhdysvaltalainen elokuva- ja tv- näyttelijä. Hän näyttelee elokuvissa ja televisiossa ja on työskennellyt New Yorkin Broadwayn näyttämöillä. Hänen tunnetuin roolinsa on Eugene Pontecorvo Emmy-palkitussa televisiosarjassa Sopranos. Viimeinen jakso, jossa hän näytteli Sopranosissa, "Vain jäsenet", sai vuonna 2006 Emmy-palkinnon parhaasta draama-sarjan käsikirjoituksesta, mikä oli tuottaja-kirjailija Terence Winterin ansiota. Funaro näytteli vuonna 2007 elokuvassa American Gangster etsivä McCannina, Vuonna 2012 esitetyssä CBS-kanavan Blue Bloodsin toisen kauden 10. jaksossa "Whistle Blower" hän esitti NYPD:n Captain Brownea. Funaro syntyi New Yorkissa Brooklynissa. Funaron italialaiset esi-isät olivat Napolista. Hän asuu New Dorpissa Staten Islandissa. Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1959 syntyneet Luokka:Elävät henkilöt
Hyundai Getz

Hyundai Getz on Hyundain vuosina 2002–2011 valmistama pieni henkilöautomalli. Etelä-Koreassa sen nimenä oli Hyundai Click, Japanissa Hyundai TB ja Venezuelassa Dodge Brisa. Getzin seuraajaksi tuli Hyundai i20. Vuoden 2004 Euro NCAP -kolaritestistä Getz sai tulokseksi neljä tähteä viidestä. Getz esiteltiin Geneven autonäyttelyssä keväällä 2002. Se on Hyundain eurooppalaisen suunnitteluosaston Saksassa suunnittelema. Korimalleina olivat kolmi- ja viisioviset hatchbackit. Frankfurtin autonäyttelyssä syksyllä 2005 esiteltiin kasvojenkohotuksen kokenut Getz, joka sai aiempaa virtaviivaisemmin muotoillut ajovalot sekä uudet puskurit ja etusäleikön. == Lähteet == == Aiheesta muualla == Luokka:Hyundai Motor Company Luokka:B-segmentin autot Luokka:2000-vuosikymmenen autot Luokka:2010-luvun autot
Jyrängön koulu

Jyrängön koulu on Heinolassa toimiva alakoulu (luokka-asteet 1–6). Koulun rehtorina toimii Kimmo Nykänen. Vuonna 2023 koulua kävi yhteensä noin 150 oppilasta. Jyrängön koulu voitti vuonna 2018 Euroopan komission eurooppalaisten koulujen liikuntapalkinnon (#BeActive Education -kilpailu) ja koulun aktiiviseen päivittäiseen liikkumiseen kannustava toiminta-malli pidennettyine välitunteineen nimettiin vuoden terveysteoksi 2019. == Lähteet == ==Aiheesta muualla== *#BeActive Jyränkö School (youtu.be) Luokka:Heinolan oppilaitokset Luokka:Suomen peruskoulut
Viestijuoksun Suomen-mestaruuskilpailut 1923

Viestijuoksun Suomen-mestaruuskilpailut 1923 järjestettiin 28.–29. heinäkuuta Helsingissä Eläintarhan kentällä. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Helsingin Kisa-Veikot 44,6 Ilmari Järnefelt Johannes Ruoho Erkki Kättö Anton Husgafvel 2\. Helsingin IFK Gunnar Åström Bengt Bengtström Erik Wilén Erik Åström 4 × 400 m 1\. Helsingin IFK 1 3.32,8 (SE) Gösta Jansson Bengt Bengtström Erik Åström Erik Wilén 2\. Helsingin IFK 2 3.40,7 3\. Kiffen 3.48,5 Kalle Österlund Fredrik Olenius Oiva Olenius Y.Svanström 5 × 2 000 m 1\. Helsingin Kisa-Veikot 29.43,3 Felix Hildén Albin Stenroos Hannes Miettinen Teodor Koskenniemi Lauri Forsman 2\. Turun Urheiluliitto 29.50,7 Emil Venhola Allan Lindroos A.Ojala Hannes Kolehmainen Paavo Nurmi 3\. Tampereen Pyrintö 29.56,9 Lauri Heinoo Lauri Kauppila Erkki Peltonen Väinö Sipilä Eero Berg ==Lähteet== * * * Luokka:Viestijuoksun Suomen-mestaruuskilpailut Luokka:Kotkan urheilutapahtumat Luokka:Vuoden 1923 yleisurheilu
Kailaan koulu

Kailaan koulu on vuoden 2018 alusta kolme aiempaa koulua yhdistämällä luotu uusi Heinolassa toimiva alakoulu (luokka-asteet 1–6). Siihen yhdistettiin entiset Niemelän, Seminaarin ja Tommolan koulut. Koulussa annetaan yleisen perusopetuksen ohella erityisopetusta. Kailaan koulussa annetaan myös valmistavaa opetusta maahanmuuttajalapsille. Syksyllä 2018 koulua kävi runsas 460 oppilasta. Koulun päätoimipiste on uusi Kailas-talon rakennus, jonka lisäksi Tommola-talossa annetaan 1. ja 2. luokka-asteen alkuopetusta (Hiidenhaudantie 2). Aiemman Seminaarin koulun rakennuksesta luovuttiin ennen 2010-luvun puoliväliä sisäilmaongelmien vuoksi. Myös Kailaan koulun viereisessä parakkikouluissa oli koulun opetustiloja. Lisäksi siellä on vuosina 2018 ja 2019 opiskellut hallinnollisesti Lyseonmäen kouluun liitetyjä yläkoulun 7. ja 8-9. luokan pienryhmiä. Parakit purettiin vuonna 2023. Koululle ja alueen päiväkodille on rakennettu uusi Kailas-talo, joka valmistui vuonna 2022. Koulun käyttö aloitettiin 2023. Koulun rehtorina toimii Reetta Rautiainen. == Lähteet == Luokka:Heinolan oppilaitokset Luokka:Suomen peruskoulut
Don’t Smile at Me

Don’t Smile at Me (tyyliteltynä dont smile at me) on yhdysvaltalaisen laulajan Billie Eilishin esikois-EP. Se julkaistiin 11. elokuuta 2017 Interscope Recordsin kautta. EP sisältää muun muassa kappaleet ”Ocean Eyes”, ”Bellyache”, ”Watch” ja ”Copycat”. Suomessa se oli parhaimmillaan albumilistan sijalla neljä. ==Kappaleet== Kaikki kappaleet säv. ja san. Billie Eilish O’Connell ja Finneas O’Connell, ellei toisin mainita. # # # # # # # # == Lähteet == ==Aiheesta muualla== * Don’t Smile at Me Discogs.comissa Luokka:Vuoden 2017 EP:t Luokka:Esikois-EP:t Luokka:Billie Eilishin albumit
Tatuus N.T07

Tatuus N.T07 (tunnetaan myös nimillä Formula S2000, Tatuus IFM ja Formula N.T07) on italialaisen Tatuusin valmistama kilpa-auto, jolla kilpailtiin International Formula Master -sarjassa kaudet 2007–2010. == Aiheesta muualla == N.T07
Ferrari A1GP

Ferrari A1GP on italialaisen Ferrarin valmistama kilpa-auto, jolla kilpailtiin A1 Grand Prix -sarjassa kaudella 2008–2009. Auto perustui Ferrarin vuoden F2004-malliin. == Lähteet == == Aiheesta muualla == Luokka:A1 Grand Prix Luokka:Kilpa-autot A1GP
Lola B05/52

Lola B05/52 (tunnetaan myös nimellä Lola A1GP) on brittiläisen Lolan valmistama kilpa-auto, jolla kilpailtiin A1 Grand Prix ja Euroseries 3000/Auto GP -sarjoissa. == Aiheesta muualla == Luokka:A1 Grand Prix Luokka:Auto GP Luokka:Kilpa-autot
Rebellion R13

Rebellion R13 on ranskalaisen Orecan valmistama LMP1-luokituksen mukainen kilpa-auto, jolla Rebellion Racing -talli on kilpaillu FIA World Endurance Championship -sarjassa kaudesta 2018 lähtien. == Aiheesta muualla == Luokka:Le Mans Prototype -autot
Keith Barrow

Keith Errol Barrow (27. syyskuuta 1954 Chicago – 10. lokakuuta 1983 Chicago) oli yhdysvaltalainen laulaja ja lauluntekijä. ubuntubiographyproject.com. Viitattu 23.6.2019 Barrow'n isä oli hitsaaja Clyde Barrow ja äiti pastori, kansalaisoikeustaistelija Willie Barrow. Ensikosketus musiikkiin tuli gospelin kautta. Barrow aloitti säveltämisen 8-vuotiaana. Barrow suoritti psykologian kandidaatin tutkinnon Wartburg Collegessa Iowassa ja kasvatuspsykologian maisterin tutkinnon New Yorkin yliopistossa. Barrow julkaisi gospel-levyn Keith Barrow vuonna 1973. Vuonna 1976 hän kirjoitti kappaleen ”Teach Me (It’s Something About Love)” soul-yhtye Blue Magicille. Albumi Keith Barrow ilmestyi vuonna 1977. The Physical Attraction -albumin (1978) kappale ”You Know You Wanna Be Loved” nousi sijalle 26 Billboardin R&B-listalla; kesällä 1978. Albumin muut suositut kappaleet olivat ”Physical Attraction”, ”Joyful Music”, ”If It’s Love that You’re Looking For” ja ”Turn Me Up”. Viimeinen albumi Just As I Am ilmestyi vuonna 1980. AllMusic. Viitattu 23.6.2019 Barrow kuoli aidsiin lokakuussa 1983. ==Diskografia== ===Albumit=== * Keith Barrow (1973) * Keith Barrow (1977) * Physical Attraction (1978) * Just As I Am (1980) ===Singlet=== * ”Precious” (1976) * ”Mr. Magic Man” (1977) * ”You Know You Wanna Be Loved” (1978) * ”Turn Me Up” (1978) * ”If It's Love That You're Looking For” (1978) * ”Physical Attraction” (1978) * ”Why Love Half the World (When You Can Love the Whole World)” (1980) == Lähteet == * Discogs.com * Albumin Keith Barrow (1977) uusintapainoksen (2011) kansivihko === Viitteet === Luokka:Vuonna 1954 syntyneet Luokka:Yhdysvaltalaiset soulmuusikot Luokka:Yhdysvaltalaiset funkmuusikot Luokka:Yhdysvaltalaiset lauluntekijät Luokka:1970-luvun yhtyeet ja sooloartistit Luokka:Vuonna 1983 kuolleet
F. P. Jelenev

Fjodor Pavlovitš Jelenev (; 17. huhtikuuta 1827 Poretšje – 10. helmikuuta 1902 Tsarskoje Selo) oli venäläinen poliittinen kirjailija, joka käytti nimimerkkiä Skaldin (Скалдин).Федор Павлович Скалдин Hrono.ru. Viitattu 23.6.2019.Skaldin, Fedor Pavlovich The Great Soviet Encyclopedia (1979), The Free Dictionary. Viitattu 23.6.2019.осударственный деятель и публицист (Фёдор Павлович Еленев) В КРАЮ ПОРЕЧСКОМ (2008), Nikolajevski Sobor. Viitattu 23.6.2019. Hän oli yksi Suomen autonomiaa vastaan 1890-luvulla hyökänneistä kirjoittajista. Jelenev oli aatelinen. Valmistuttuaan Moskovan yliopistosta hän toimi virkamiehenä. Hän kirjoitti vuosina 1867–1869 Otetšestvennyje zapiski -lehdessä ilmestyneen esseesarjan V zaholustje i v stolitse, joka julkaistiin vuonna 1870 kirjana. Jelenev arvosteli vuoden 1861 maaorjien vapautusta huonosti toteutetuksi reformiksi. Hän oli alkujaan edistysmielinen, mutta kääntyi myöhemmin vanhoilliseksi ja työskenteli vuosina 1868–1896 Venäjän sisäministeriön lehdistöosastolla sensuurin parissa. Muun muassa Karl Marx, Friedrich Engels ja Vladimir Lenin kommentoivat ”Skaldinin” teoksia, vaikka eivät jakaneet tämän näkemyksiä. Jelenev sai salaneuvoksen arvonimen. Kirjoitettuaan aiemmin muun muassa Puolan tilanteesta Jelenev suuntasi 1890-luvulla huomionsa Suomen- kysymykseen, josta hän julkaisi vuodesta 1891 alkaen lukuisia teoksia, pääosin venäjäksi mutta yhden kirjan vuonna 1895 ranskaksikin.Еленев, Федор Павлович Entsiklopeditšeski slovar Brokgauza i Jefrona (1894/1905). Oppinut Jelenev oli kirjoittajana pedantti ja kertasi teoksissaan kaikki muiden venäläisten kirjoittajien Suomen perustuslakikiistassa esittämät argumentit kuitenkaan lisäämättä niihin mitään oleellisesti uutta. Kenraalikuvernööri Nikolai Bobrikovin tiedetään tutustuneen Jelenevin näkemyksiin ja tämän teoksia toimitettiin lukemistoksi myös keisari Nikolai II:lle. Jelenev tosin vaati vielä jyrkempiä toimenpiteitä kuin mihin Bobrikov ryhtyi, esimerkiksi Suomen senaatin ja valtiosihteerinviraston lakkauttamista.Osmo Jussila: Suomen suuriruhtinaskunta 1809–1917, s. 558, 584–585, 619, 638, 653–654. WSOY, Helsinki 2004. ==Lähteet== Luokka:Venäläiset kirjailijat Luokka:Vuonna 1827 syntyneet Luokka:Vuonna 1902 kuolleet
Asila (Mikkeli)

Asila on Mikkelissä sijaitseva kylä, joka on ollut aiemmin osa Mikkelin maalaiskuntaa. Se on entistä Kymenkartanon lääniä, nykyistä Etelä-Savoa. Asilan kylä sijaitsee Mikkelin ja Juvan välillä. Asila on kylä, joka ei muodosta selkeää kyläkokonaisuutta. Asilassa on kaksi isoa järveä, Syysjärvi ja Toplanen, sekä lukuisia pienempiä järviä. Järvien kautta on kuljetettu pellavaa, puuta ja propseja vesistöjä pitkin Saimaan rannoilla sijaitseville tehtaille. Asilan kylän läpi kulkee yhdystie 4500, joka on osa entistä viitostietä. == Asilankylän talonpoikaistilat == Lähde: Asila 1. Juutila Asila 2. Laaska Asila 3. Reinikkala Asila 4. Lambila Asila 5. Tertti Asila 6. Sulasalmi Asila 7. Losi Asila 8. Puikkonen Asila 9. Lokola == Lähteet == * Karttapalvelu. Goole maps === Viitteet === Luokka:Mikkelin maalaiskunnan kylät
Vartiolaiva Tursas (1986)

Vartiolaiva Tursas on Länsi-Suomen merivartioston käytössä oleva ulkovartiolaiva. Laiva on rakennettu Rauma-Repola Oy:n Uudenkaupungin telakalla ja valmistunut vuonna 1986. Laivaa käytetään ympärivuotisesti etsintä- ja meripelastustehtäviin, kiireellisiin yleisen järjestyksen ja turvallisuuden tehtäviin, rajaturvallisuuden ylläpitoon sekä vesiliikenteen ja kalastuksen valvontaan.https://www.turvallisuustutkinta.fi/material/attachments/otkes/tutkintaselostukset/fi/vesiliikenneonnettomuuksientutkinta/2016/n6apwF7xX/M2016-04_VL_Tursas_tutkintaselostus.pdf Tursasta voidaan käyttää muun muassa öljyntorjuntatehtäviin ja toimintaan kemikaalionnettomuuksissa Itämeren alueella, sillä alukseen on asennettu kiinteä öljynkeräyskalusto yhteistyössä Suomen ympäristökeskuksen kanssa. Alus kykenee myös vedenalaisiin etsintätehtäviin muun muassa kauko-ohjattavan vedenalaisen robotin (ROV) avulla. Laivapalojen sammutukseen Tursakseen on asennettu tehokas vesitykki vaahtonesteineen. Öljyn torjunnassa aluksen kummallakin kyljellä työskentelevä harjakoneisto nostaa merestä öljyn ja erottaa sen vedestä laivalla sijaitseviin erillisiin tankkeihin. Puhdistettu vesi pumpataan takaisin mereen ja öljy kerätään talteen sata kuutiota vetävään tankkiin. Keräyslaitteisiin kuuluvat laivan ulkopuolella öljyä keräävät viiksipuomit. Tursaksen komentosilta uusittiin kokonaan vuonna 2005 ja varustettiin satelliittipuhelimia myöten huippuluokan navigointijärjestelmällä, joka sisältää muun muassa ECDIS-karttajärjestelmän, automaattiohjaimen ja paikallaanpitojärjestelmän. Tilanteen kiristyessä alusta voidaan käyttää maanpuolustuksellisiin tehtäviin puolustusvoimien tarpeen mukaan. Nykyinen vartiolaiva Tursas on järjestyksessään Suomen toinen. == Lähteet == Luokka:Länsi-Suomen merivartiosto Luokka:Vartiolaivat Luokka:Öljyntorjunta-alukset Luokka:Rauma-Repolan valmistamat alukset
Shan Yu

Shan Yu on Mulan-elokuvassa esiintyvä fiktiivinen hahmo. Shan Yu on Hunnien armeijan päällikkö ja hän komentaa 4 000 hunnin armeijaa, joka hyökkäsi Kiinaan. Onnistuttuaan ylittämään muurin Shan Yu polttaa lipun kiinalaisen sotilaan nähden ja kuulustelee myöhemmin kahta sotilasta ja käskee viemään viestin keisarille tämän armeijasta ja antaa jousimiehensä tappaa toisen sotilasta. Myöhemmin Shan Yun lemmikkihaukka tuo hänelle nuken, joka on peräisin kylästä, jossa keisarin armeija on häntä vastassa. Shan Yu hyökkää kylään ja armeijoineen tuhoaa kylän ja tappaa koko keisarin armeijan ja kylän väestön, mukaan lukien Li Shangin isän. Myöhemmin vuorilla Shan Yu hyökkää Li Shangin joukkojen kimppuun, mutta Mulan aiheuttaa ilotulitteella lumivyöryn, joka hautaa Shan Yu:n ja tämän armeijan alleen. Shan Yu selviytyy seitsemän miehensä kanssa ja he hyökkäävät keisarin palatsiin ja Shan Yu ottaa keisarin panttivangiksi ja yrittää pakottaa hänet kumartamaan hänelle. Keisari kieltäytyy, jolloin Shan Yu yrittää tappaa hänet, mutta Shang estää sen. Myöhemmin Shan Yu:n kohdattua Mulanin hän taistelee häntä vastaan katolla ja Mulan onnistuu viuhkallaan nappaamaan Shan Yu:n miekan, minkä jälkeen Mushu ampuu Shan Yu:ta isokokoisella ilotulitteella, joka lennättää Shan Yu:n päin palatsin tornia tappaen hänet. Mulan julistetaan sankariksi ja hän saa Shan Yu:n miekan palkkioksi merkiksi siitä, että hän pelasti Kiinan. Mulan II elokuvassa Mushu mainitsi Shan Yu:n muutaman kerran puheidensa aikana. Shan Yu esiintyi myös Mikin klubi sarjassa. Shan Yu on yksi Disneyn pahiksista, joka on herätetty henkiin ja vangittu Isle of the Lostille. Descendants 2 elokuvassa Malin palattua Isle of the Lostlle hän näkee julisteen, jossa mainostetaan Shan Yu:n Dim Sumia, mikä viittaa siihen, että Shan Yu pitää saarella ruokakauppaa monien muiden pahisten tavoin. Luokka:Disneyn hahmot
Cambridge Z88

Cambridge Z88 oli Clive Sinclairin suunnittelema mikrotietokone, joka julkaistiin vuonna 1987. Tietokone oli 8-bittinen kannettava tietokone, jota myytiin Cambridge Computerin valmistamana. Sinclair oli myynyt tietokoneisiin liittyvän liiketoiminnan Alan Sugarille vuonna 1986 eikä voinut enää käyttää omaa nimeään tietokoneen brändissä. == Tekniset tiedot == Tietokoneessa oli Zilog Z80A suoritin, 32 kilotavua RAM-muistia ja sisäänrakennettu tehtävänvaihtoa tukeva käyttöjärjestelmä "OZ". Tietokoneeseen sai laajennettua RAM-muistia erillisellä moduulilla. Tallennustilana käytettiin EPROM-moduulia. == Lähteet == == Aiheesta muualla == * Clive's New Z88 Luokka:Mikrotietokoneet Luokka:Vuoden 1987 tietokoneet Luokka:Sinclair Luokka:Kannettavat tietokoneet
Folktandvården

Folktandvården (kirjaimellisesti ) on valtion omistama terveydenhoitoalan yritys, joka vastaa julkisesta hammashoidosta Ruotsissa. Lapsille ja nuorille tarjotaan ilmainen hammashoito alueellisten viranomaisten kautta 22 ikävuoteen asti Folktandvårdenissa tai yksityisissä hammashoitoloissa, minkä jälkeen potilas maksaa hoitonsa itse korkeakustannussuojaan asti. Vuonna 2015 ruotsalaisista lapsista ja nuorista noin 95 % ja aikuisista noin 40 % saa säännöllisesti hammashoitoa Folktandvårdenilta. == Historia == Vuonna 1924 valtiopäivät päätti teettää selvityksen hammashoidosta. Se johti Folktandvårdenin perustamiseen vuonna 1938. Aluksi Folktandvården kattoi vain lasten perushammashoidon mutta on vuosien varrella laajentunut sekä aikuisille että erikoishammashoitoon. Nykyään kaikilla 21 alueella on yleinen katto- organisaatio. == Frisktandvård == Frisktandvård on Folktandvårdenin palvelusopimus tilauspohjaisesta hammashoidosta, joka perustuu lakiin valtion tukemasta hammashoidosta (SFS 2008:145). Kesäkuussa 2014 yli 600 000 potilaalla on Frisktandvård-hammashoitosopimus. Frisktandvård sisältää tutkimukset, hammasterveyttä edistävän ja ennaltaehkäisevän hoidon, sairauksien ja kivunhoidon, paikkaukset sekä kiireellisen hammashoidon. Sopimuksen solmimisen yhteydessä potilas sijoitetaan johonkin kymmenestä maksuluokasta. Potilaalle nimettävä omahammaslääkäri tai -hammashygienisti luo henkilökohtaisen, potilaan tilanteeseen perustuvan itsehoitosuunnitelman, jota täydennetään tarvittavilla hammaslääkäri- ja hammashygienistikäynneillä. Sopimuksen hinta vahvistetaan kolmeksi vuodeksi kerrallaan, ja se voidaan maksaa vuosittain tai kuukausittain. == Lähteet == == Aiheesta muualla == *Ruotsalainen hammaslääkäriliitto *Yksityisten hammaslääkärien liitto *Folktandvårdenin verkkosivusto Luokka:Hammaslääketiede Luokka:Ruotsin alueet
Kummeli (7. tuotantokausi)

Kummelin 7. tuotantokausi esitettiin vuodenvaihteessa 2003-2004. Uuden kauden pääosissa nähtiin tuttu Kummeli-kolmikko: Timo Kahilainen, Heikki Silvennoinen ja Heikki Hela. Kauden juontajana toimi Mikko (Mikko Kivinen). Kauden studio- orkesterina nähtiin Kari ja Karvattomat (Silvennoinen, Kahilainen, Hela) ja jokaisessa jaksossa järjestettiin tietokilpailu, jota Mikko järjesti jokaisen jakson lopussa. Mikko Kivinen piipahti itsekin muutamassa sketsissä. Sarjan sivuosissa nähtiin Heikki Vihinen, Miia Selin ja Pia Bos. Kauden kaikki jaksot löytyvät "Onko nyt hyvä fiilis?" -boksilta. == Sketsit == * Apinaa koijataan, apinaa pumpataan * Elämää juoksuhaudoissa * Futaajat * Gerhad Rihmakallo - Riffien kuningas * IT-yritys * Jankon betoni * Jykke ja Veikko kylässä * Kotilääkärinurkka * Kouhia ja työmiehet (jatkoa edelliseltä tuotantokaudelta) * Kylien kauppa * Matti Näsällä on asiaa * "Me on hävitty tää peli" * Naapurin runoilijapoika * "Onko nyt hyvä fiilis?" * Perintöä odotellessa * Pääministerin kyselytunti * Roudarit, Kimmo ja Pasi * Ruususet * "Sano ryssä ku..." * Siistit skoudet * Speedy ja Saku * Taikanurkka * Toiminimi Rattopojat OY * Tyypillistä Suomea * Valintojen maailma * X-chat * Autokauppaa * Junan vessassa * Kokkinurkka * Marathon * MC Prostata * Normaali mies ja kulmasohva * Normipäivä * Pilkkikunkut * Kana ja muna * Tarjoilija suosittelee * Teiden ritarit * Verotarkastus == Tekijät / työryhmä == * Käsikirjoitus: Timo Kahilainen & Heikki Silvennoinen * Pelleily: * Timo Kahilainen * Heikki Silvennoinen * Heikki Hela * Pia Bos * Heikki Vihinen * Miia Selin * Apupelleily: * Kangasalan Voitto * Mike Behrens * Johanna Annola * Heidi Härmä * Jukka "Jack" Kairikko * Ulla-Kaisa Kataja * Antti Silvennoinen * Lotta Summanen * Ankkuri: Mikko Kivinen * Kuvaus: Pekka Valkama * Äänitys: Marko Luukkonen & Pasi Välimäki * Juontokuvaus: Tommi Cederberg * Juontovalaisu: Erkki Paavilainen & Seppo Pölkki * Tuotantojärjestäjä: Anu Laitila * Puvustus: Arja Sipilä * Naamiointi: Tuija Markkanen * Graafikko: Hanna Selkälä * Leikkaaja: Anssi Hursti * Kuvaussihteeri: Terhi Norvasto * Ohjaaja ja tuottaja: Matti Grönberg * Tuotanto: Yle Viihdeohjelmat yhteistyössä Porkkana Ryhmä Oy * Tilaaja: Yle TV2 Luokka:Kummeli-tuotantokaudet
Zdeněk Remsa

Zdeněk Remsa (29. joulukuuta 1928 – 22. kesäkuuta 2019) oli tšekkiläinen mäkihyppääjä.Zemřel Zdeněk Remsa, jedna z největších osobností českého skoku na lyžích Hän osallistui talviolympialaisiin 1948. ==Lähteet== Luokka:Tšekkoslovakialaiset mäkihyppääjät Luokka:Tšekkoslovakialaiset urheiluvalmentajat Luokka:Vuonna 1928 syntyneet Luokka:Vuonna 2019 kuolleet
Suomen-syöjä

Suomen-syöjä, Suomen syöjä tai Suomi-syöjä () on historiallinen pilkkanimi niille venäläisille, jotka 1800-luvun lopussa ja 1900-luvun alussa hyökkäsivät Suomen autonomista asemaa vastaan tai vaativat venäläistämispolitiikan aloittamista Suomessa. Näiden henkilöiden motiivina oli usein venäläinen nationalismi tai huoli Venäjän valtakunnan raja-alueiden sotilaallisesta turvallisuudesta. == Suomen-syöjiksi kutsuttuja tunnettuja henkilöitä== ”Suomen syöjiksi” on kutsuttu muun muassa sortokausien pääarkkitehteina toimineita venäläisiä poliittisia vaikuttajia, kuten Suomen kenraalikuvernöörit Fjodor Heiden, Nikolai Bobrikov ja F. A. SeynVenäläissurmat Suomessa vuosina 1914–22: Osa 1. Sivu 155. Valtioneuvoston kanslia 2004. sekä Venäjän pääministeri Pjotr Stolypin. Samoin nimitystä on käytetty Suomen-kysymystä poleemisesti käsitelleistä venäläisistä kirjailijoista ja lehtikirjoittajista, kuten K. F. Ordinista ja Mihail Borodkinista,Jussila, Osmo: Suomen suuriruhtinaskunta 1809–1917, s. 24, 461. WSOY, Helsinki 2004. sekä suomalaisvastaisista Venäjän duuman edustajista, kuten Vladimir Puriškevitšista ja Nikolai Markovista.Vuosi 2016. Pietari- seura. Viitattu 23.6.2019. ”Suomen-syöjiksi” on satunnaisesti kutsuttu myös myöhempinä aikoina sellaisia neuvostoliittolaisia tai venäläisiä vaikuttajia, joiden on väitetty suhtautuneen vihamielisesti Suomen itsenäisyyteen. Vladimir Lenin tiettävästi pilkkasi Otto-Wille Kuusista ”Suomensyöjäksi” tämän kirjoitettua 1920-luvun alussa artikkelin Suomen itsenäisyyden tarpeettomuudesta.Parkkari, Jukka: Jo Lenin nimitti O. W. Kuusisen suomensyöjäksi. Kansan Uutiset 2.11.2013. Viitattu 23.6.2019. Valvontakomission johtajaa Andrei Ždanovia on joskus kutsuttu ”Suomen- syöjäksi”.Holmila, Antero – Mikkonen, Simo: Suomi sodan jälkeen: Pelon, katkeruuden ja toivon vuodet 1944–49, s. 94. Atena, Jyväskylä 2015. Google Books. Muita suomalaisissa tiedotusvälineissä ”Suomen-syöjiksi” nimitettyjä ovat olleet muun muassa neuvostodiplomaatit Vladimir StepanovKukko-Liedes, Pirjo: Urho Kekkonen kaveerasi, pelasi ja pelkäsi. Kaleva 4.11.2004. Viitattu 23.6.2019. ja Juri Derjabin (”Juri Komissarov”)HS: Venäläisvaltaa Suomessa käyttänyt diplomaatti Juri Derjabin on kuollut. Ilta-Sanomat 5.8.2013. Viitattu 23.6.2019. sekä venäläinen poliitikko Vladimir Žirinovski.Paananen, Arja: Venäläispoliitikolta raju ehdotus: Suomi palautettava Venäjälle. Ilta- Sanomat 7.10.2015. Viitattu 23.6.2019. ==Lähteet== Luokka:Haukkumasanat Luokka:Sortokaudet Luokka:Suomen ja Venäjän väliset suhteet
Dubeonjjae seumusal

Dubeonjjae seumusal (, ) on televisioyhtiö tvN:n esittämä eteläkorealainen draamasarja. Sen päärooleissa ovat Choi Ji-woo, Lee Sang-yoon, Choi Won-young, Kim Min-jae ja Son Na-eun ==Näyttelijät== == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:tvN:n televisiosarjat
Lawton Chiles

Lawton Mainor Chiles, Jr. (3. huhtikuuta 1930 Lakeland, Florida – 12. joulukuuta 1998 Tallahassee, Florida) oli yhdysvaltalainen demokraattisen puolueen poliitikko. Hän toimi Floridan senaattorina vuosina 1971–1989. Chiles aloitti työt Floridan 41. kuvernöörinä vuonna 1991. Kuvernöörinä hän johti Hurrikaani Andrewin jälkeistä toipumisprosessia. Vuoden 1994 kuvernöörinvaaleissa Chiles päihitti täpärästi republikaanipuolueen Jeb Bushin. Bush pyrki onnistuneesti kuvernööriksi vuonna 1998, jolloin hänen vastustaja oli Buddy MacKay, joka toimi Chilesin hallituksen varakuvernöörinä. Chiles kuoli sydänkohtaukseen 12. joulukuuta 1998, ennen Bushin virkaanastujaisia. MacKay toimi kuvernöörinä Chilesin kauden viimeiset 23 päivää. == Lähteet == == Aiheesta muualla == Luokka:Floridan kuvernöörit Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1930 syntyneet Luokka:Vuonna 1998 kuolleet
AIM-152 AAAM

AIM-152 AAAM (Advanced Air-to-Air Missile) oli Yhdysvaltojen suunnittelema pitkän kantaman ilmasta ilmaan-ohjus. Projekti lopetettiin Kylmän sodan päätyttyä 1990-luvun alkupuolella. ==Kuvaus== Ohjusta suunniteltiin korvaamaan vanhentuva AIM-54 Phoenix. Tarkoituksena oli luoda ominaisuuksiltaan vastaava mutta kevyempi ja yli kolminkertaiseen äänen nopeuteen kykenevä ohjus torjumaan Neuvostoliiton mannertenvälisten pommikoneiden muodostamaa uhkaa. Kaksi yhteenliittymää, Hughes/Raytheon ja General Dynamics/Westinghouse valittiin suunnittelemaan ohjusta. Projekti lopetettiin vuonna 1992, koska tämän kaltaiselle ohjukselle ei katsottu oleva tarvetta. Vain protoyypit ehtivät valmistua. Sen sijaan keskityttiin keskipitkän matkan AIM-120 AMRAAM-ohjuksen tuotantoon. 2010-luvulla käyttöön otettu eurooppalainen MBDA Meteor on pitkään aikaan ensimmäinen länsimaista kehitystyötä oleva pitkän matkan ilmataisteluohjus. ==Ominaisuuksia== Nämä tiedot ovat arvioita koska ohjusta ei koskaan ehditty julkaista. Hughes/Raytheon : *Pituus : 3.66 m *Halkaisija : 231 mm *Paino : Alle 300 kg *Nopeus : Mach 3+ *Kantomatka : 185 km+ *Propulsio : Raketti/suihkumoottori *Taistelukärki : 14 - 23 kg GD/Westinghouse : *Pituus : 3.66 m *Halkaisija : 140 mm *Paino : 172 kg *Nopeus : Mach 3+ *Kantomatka : > 185 km *Propulsio : Rakettimoottori *Taistelukärki : 14 - 23 kg ==Lähteet== Luokka:Yhdysvaltalaiset ilmataisteluohjukset
Viestijuoksun Suomen-mestaruuskilpailut 1940

Viestijuoksun Suomen-mestaruuskilpailut 1940 järjestettiin 28.–29. heinäkuuta Helsingissä Eläintarhan kentällä. == Yleisen sarjan mitalistit == === Miehet === Aika 1. osuus 2. osuus 3. osuus 4. osuus 4 × 100 m 1\. Tampereen Pyrintö 43,7 Tauno Sjöholm Väinö Vainio Allan Tokoi Helmer Kvist 2\. Helsingin IFK 44,2 Nils Stork Per-Erik Sundström Runar Björklöf Bertel Storskrubb 3\. Turun Urheiluliitto 44,3 Kauko Simola Veikko Simola Pekka Simola Aki Tammisto 4 × 400 m 1\. Helsingin Kisa-Veikot 3.28,8 Lauri Henriksen Pentti Eskola Sakari Aarniala Erkki Virta 2\. Helsingin Toverit 3.32,8 Antti Kekki Reino Soivela Oiva Vuorensola Kaarlo Oksanen 3\. Idrottsklubben-32 3.37,5 Åke Hytönen Thure Hytönen Tom Wiik Signor Lindgren 4 × 800 m 1\. Helsingin Poliisi-Voimailijat 7.57,6 Mered Merisavo Kauko Pekuri Eero Pekuri Toivo Sarkama 2\. Helsingin Kisa-Veikot 8.00,0 Taisto Mäki Sakari Aarniala Veikko Tuominen Erkki Virta 3\. Tampereen Pyrintö 8.00,4 Eero Santala Veikko Strömbäck Hannes Piispanen Eino Salminen 4 × 1 500 m 1\. Helsingin Poliisi-Voimailijat 16.31,6 K.Nikkanen Eero Pekuri Kauko Pekuri Toivo Sarkama 2\. Kuopion Urheilu-Veikot 16.37,8 Pentti Salovaara Toivo Jäntti Jouko Hovi Martti Salovaara 3\. Tampereen Pyrintö 16.39,2 Eero Santala Eino Salminen Veikko Strömbäck Hannes Piispanen == Viitteet == == Lähteet == * * Luokka:Viestijuoksun Suomen-mestaruuskilpailut Luokka:Helsingin urheilutapahtumat Luokka:Vuoden 1940 yleisurheilu
Nauvon merivartioasema

Nauvon merivartioasema on Länsi-Suomen merivartioston merivartioasema Nauvon Pärnäisissä Paraisilla. Sillä on Nauvon lisäksi kaksi muuta johdettavaa merivartioasemaa: Hiittisten merivartioasema Hiittisissä Kemiönsaarella ja Susiluodon merivartioasemat Kustavissa. https://www.raja.fi/lsmv/organisaatio/merivartioasemat Nauvon merivartioasemalla Nauvossa on mm. ilmatyynyalus BLS104 meripelastusta varten. https://yle.fi/uutiset/3-10641849 https://www.avl.fi/2019/02/hyppaa- videokyytiin-saariston-kelirikkoajan-pelastuslaite-numero-yksi-on- ilmatyynyalus/ ja yleisaluksena PV-08 -luokkaan kuuluva partiovene BLS101. https://turvallisuustutkinta.fi/material/attachments/otkes/tutkintaselostukset/fi/vesiliikenneonnettomuuksientutkinta/2017/I24pYgHaL/M2018-02_Nauvo_Tutkintaselostus_FI.pdf == Lähteet == Luokka:Nauvo Luokka:Länsi-Suomen merivartiosto Luokka:Paraisten rakennukset ja rakennelmat